Tim nazzjonali tal-futbol tal-Messiku

It-tim nazzjonali tal-futbol tal-Messiku (bl-Ispanjol: Selección de fútbol de México) jirrappreżenta lill-Messiku fil-kompetizzjonijiet internazzjonali tal-futbol. It-tim huwa mmexxi mill-Federazzjoni Messikana u huwa membru tal-FIFA u l-CONCACAF.

Il-Messiku ikkwalifika għal sbatax-il Tazza tad-Dinja u hu fost sitt pajjiżi li ilu jikkwalifika b'mod konsekuttiv mill-1994. Huma ħadu sehem fl-ewwel edizzjoni tat-Tazza tad-Dinja, bl-aqwa riżultat ikun il-kwarti tal-finali miksuba fl-1970 u l-1986, liema saru fil-pajjiż stess.

Storikament, il-Messiku huwa fost l-aktar timijiet nazzjonali ta' suċċess fiż-żona tal-CONCACAF, bi ħdax-il titlu tal-konfederazzjoni, fosthom ħdax-il titlu tal-CONCACAF Gold Cup. Bir-rebħa fit-Tazza tal-Konfederazzjonijiet tal-1999, il-Messiku hu l-unika tim fil-CONCACAF li rebaħ kompetizzjoni uffiċjali tal-FIFA.

 Storja 

Il-futbol fil-Messiku daħal fil-bidu tas-seklu 20 minn gruppi ta' immigranti Ewropej u fis-snin ta' wara minn Spanjoli eżiljati mill-Gwerra Ċivili Spanjola. L-ewwel logħba tal-Messiku saret fl-1 ta' Jannar 1923 kontra l-Gwatemala li huma rebħu 3–2.

Fl-1927, ġiet imwaqqfa l-organizzazzjoni uffiċjali li tamministra l-futbol fil-Messiku. L-ewwel kompetizzjoni internazzjonali kienu l-Olimpjadi tal-1928 fejn il-Messiku ġew eliminati fil-kwarti tal-finali minn Spanja. Il-Messiku ħadu sehem fl-ewwel edizzjoni tat-Tazza tad-Dinja ġewwa l-Urugwaj, fi grupp magħmul mill-Arġentina, ċ-Ċili u Franza. Kienu l-Messiku li lagħbu l-ewwel logħba fl-istorja tal-kompetizzjoni, li kienet telfa ta' 4–1 kontra Franza. Fit-tieni logħba huma tilfu kontra ċ-Ċili, u fl-aħħar logħba kontra l-Arġentina, il-Messiku skorjaw l-ewwel penalty fl-istorja tal-kompetizzjoni, ikkonvertit minn Manuel Rosas.

Qabel l-1970, il-Messiku ftit li xejn ħallew impatt fit-Tazza tad-Dinja, minkejja li kienu l-aqwa tim fin-North American Football Confederation u s-sessur tagħha, il-CONCACAF. Minkejja dan, il-gowler Antonio Carbajal iddistingwa ruħu biex sar l-ewwel plejer li deher f'ħames edizzjonijiet tat-Tazza tad-Dinja konsekuttivi. Fuq livell kontinentali huma rebħu l-ewwel titlu fl-1965, bir-rebħ tal-Kampjonat CONCACAF. Fl-1970, ospitaw it-Tazza tad-Dinja u fil-grupp ġabu dro ta' mingħajr gowls kontra l-Unjoni Sovjetika u rebħa ta' 4–0 fuq El Salvador. Fil-fażi ta' wara huma rebħu lill-Belġju, però kellhom ibaxxu rashom għall-finalisti tal-Italja fil-kwarti tal-finali.

Fl-1986, il-Messiku reġgħu ospitaw it-Tazza tad-Dinja. Huma kkwalifikaw mill-fażi tal-gruppi b'żewġ rebħiet kontra l-Belġju u l-Iraq, u dro mal-Paragwaj. Huma rnexxielhom jagħmluha għal darb'oħra sal-kwarti tal-finali wara li għelbu lill-Bulgarija, imma tilfu kontra l-Ġermanja tal-Punent wara l-għoti tal-penalties.

Il-Messiku kienu ġew skwalifikati mit-Tazza tad-Dinja tal-1990 u kompetizzjonijiet oħra internazzjonali wara li wżaw plejers fuq l-età massima għal-logħbiet ta' kwalifikazzjoni tat-Tazza tad-Dinja taż-Żgħażagħ tal-1989. L-iskandlu kien magħruf bħala Cachirules u l-iskwalifika applikat għat-timijiet Messikani ta' kull livell f'kull kompetizzjoni organizzata mill-FIFA għal sentejn.

 Rekords individwali 
Aġġornati sal-5 ta' Ġunju 2022.

 L-aktar preżenzi 
180px|thumb|right|Claudio Suárez huwa l-aktar plejer li lagħab bil-flokk tal-Messiku b'177 logħba.

Poż.PlejerPreżenziGowlsKarriera1Claudio Suárez17771992–20062Andrés Guardado175282005–3Rafael Márquez147171997–2018 4Pável Pardo146111996–2009Gerardo Torrado14661999–20136Jorge Campos13001991–20047Guillermo Ochoa12902005– 8Carlos Salcido124102004–2014Héctor Moreno12452007–10Ramón Ramírez121151991–2000

 L-aqwa skorers 
180px|thumb|right|Javier Hernández huwa l-aqwa skorer fl-istorja tal-Messiku bi 52 gowl.

Poż.PlejerGowlsPreżenziKarriera1Javier Hernández521092009–2Jared Borgetti46891997–20083Cuauhtémoc Blanco381201995–20144Luis Hernández35851995–2002Carlos Hermosillo35901984–19976Enrique Borja31651966–19757Luís Roberto Alves30841988–2001Raúl Jiménez30972013–8Hugo Sánchez29581977–1998Luis Flores29621983–1993Luis García29781991–1999

 Rekord kompetittiv 

 Tazza tad-Dinja 

SenaFażiPożizzjoniLRDTGFGK 1930Fażi tal-gruppi133003413 1934Ma kkwalifikawx 1938Irtiraw 1950 Fażi tal-gruppi123003210 195413200228 195816301218 196211310234 196612302113 1970Kwarti tal-finali6421164 1974Ma kkwalifikawx 1978Fażi tal-gruppi163003212 1982Ma kkwalifikawx 1986Kwarti tal-finali6532062 1990Ipprojbiti 1994 L-aħħar sittax13412144 199813412187  200211421144 200615411255 201014411245 201410421153 201812420236 2022Ikkwalifikaw   2026Ikkwalifikaw bħala ospituTotalKwarti tal-finali17/22571614276098

 CONCACAF Gold Cup 

SenaFażiPożizzjoniLRDTGFGK 1963Fażi tal-gruppi7311192  1965Rebbieħa15410132 1967Finalisti telliefa25401101 1969Ir-raba' post4512245 1971Rebbieħa1541061 1973It-tielet post35221105 1977Rebbieħa15500205 1981It-tielet post35131631985Irtiraw biex jospitaw it-Tazza tad-Dinja tal-Futbol 19861989Ipprojbiti 1991It-tielet post35311105  1993Rebbieħa15410282 1996Rebbieħa1440090 1998Rebbieħa1440082 2000Kwarti tal-finali7311163 20025321041   2003Rebbieħa1541090 2005Kwarti tal-finali6420274 2007Finalisti telliefa2640275 2009Rebbieħa16510152 2011Rebbieħa16600224 2013Semifinali3530285  2015Rebbieħa16420166 2017Semifinali3531162   2019Rebbieħa16510164 2021Finalisti telliefa2641192Total11-il titlu24/2611780211625871

 Referenzi 

 Ħoloq esterni 


 Arkivju tar-riżultati fuq RSSSF

Messiku
Kategorija:Futbol fil-Messiku